PREDKLADACIA  SPRÁVA 

Ministerstvo vnútra Slovenskej republiky predkladá vláde Slovenskej republiky, na základe zákona č. č.172/2004 Z.z. o prevode vlastníctva nehnuteľného majetku vo vlastníctve Slovenskej  republiky na  obec alebo  vyšší  územný celok v  znení  neskorších predpisov, návrh na vyslovenie súhlasu s bezodplatným prevodom vlastníctva nehnuteľného majetku vo vlastníctve Slovenskej republiky, stavieb a pozemkov bývalých oddelení hraničnej kontroly na štátnej hranici so štátmi, ktoré sú dnes súčasťou Európskej únie a ktoré sú v správe štátnych rozpočtových organizácií v zriaďovateľskej pôsobnosti Ministerstva vnútra Slovenskej republiky (ďalej len „správca“) na obce, na území ktorých sa nehnuteľný majetok nachádza.  
Predkladaný návrh zahrňuje nehnuteľný majetok v týchto obciach:  

1.	správca: Krajské riaditeľstvo Policajného zboru v Bratislave.
1.1.	Záhorská  Ves, okres Malacky,

2.	správca: Krajské riaditeľstvo Policajného zboru v Trnave.
2.1.	Gabčíkovo, okres Dunajská Streda.

3.	správca: Krajské riaditeľstvo Policajného zboru v Nitre. 
3.1.	Veľké Kosihy, okres Komárno,
3.2.	Salka, okres Nové Zámky.

4.	správca: Krajské riaditeľstvo Policajného zboru v Trenčíne. 
4.1.	Lúky, okres Púchov.

5.	správca: Krajské  riaditeľstvo Policajného zboru v Banskej Bystrici.
5.1.	Nová Bašta, okres Rimavská Sobota, 
5.2.	Kalonda, okres Lučenec,
5.3.	Oščadnica, okres Čadca.

6.	správca: Krajské  riaditeľstvo Policajného zboru v Košiciach.
6.1.	Veľké Trakany, okres Trebišov,
6.2.	Slanská Huta, okres Košice – okolie,
6.3.	Janík, okres Košice – okolie.

7.	správca: Krajské  riaditeľstvo Policajného zboru v Prešove.  
7.1.	Becherov, okres Bardejov,
7.2.	Vyšná Jablonka, okres Humenné,
7.3.	Čertižné, okres Medzilaborce,
7.4.	Výrava, okres Medzilaborce,
7.5.	Palota, okres Medzilaborce,
7.6.	Dlhá Ves, okres Rožňava,
7.7.	Malý Lipník, okres Stará Ľubovňa,
7.8.	Stráňany, okres Stará Ľubovňa,
7.9.	Dlhoňa, okres Svidník. 

O prebytočný majetok štátu neprejavili záujem žiadne štátne rozpočtové organizácie a štátne príspevkové organizácie,  a preto bol  podľa  § 8 ods. 1 zákona č. 278/1993 Z.z. o správe majetku štátu v znení neskorších predpisov,  vo väzbe na § 3 ods. 1 zákona č.  č.172/2004 Z.z. v znení neskorších predpisov ponúknutý obciam, na území ktorých sa nachádza. S prevodom majetku obecné zastupiteľstvá  súhlasili. Prevod vlastníctva majetku štátu sa na obce,  podľa tohto zákona,  uskutočňuje darovacou zmluvou. 

Predkladaný materiál nezakladá nároky na štátny rozpočet a nevyplývajú z neho negatívne dopady na životné prostredie, zamestnanosť ani podnikateľské prostredie,  a preto sa doložka vplyvov nevyhotovuje.